**Ministru kabineta rīkojuma projekta**

**“Grozījumi Ministru kabineta 2015.gada 7.decembra rīkojumā Nr.768 “Par valsts kapitālsabiedrību un valsts kapitāla daļu pārvaldības koordinācijas institūcijas padomes personālsastāvu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Ministru kabineta 2015.gada 7.decembra rīkojumā Nr.768 “Par valsts kapitālsabiedrību un valsts kapitāla daļu pārvaldības koordinācijas institūcijas padomes personālsastāvu”” (turpmāk – rīkojuma projekts) izstrādāts saskaņā ar Publiskas personas kapitāla daļu un kapitālsabiedrību pārvaldības likuma (turpmāk – likums) 24.panta trešo daļu un Ministru kabineta 2015.gada 8.septembra noteikumu Nr.518 “Valsts kapitāla daļu un valsts kapitālsabiedrību pārvaldības koordinācijas institūcijas padomes nolikums” (turpmāk – nolikums) 3. punktu. |
| 2. | Pašreizējā situācija un problēmas, kuru risināšanai tiesību akta projekts iztrādāts, tiesiskā regulējuma mērķis un būtība | Likuma 24.pantā noteikta padomes kompetence, nosakot, ka padome ir koleģiāla institūcija, kura:1) izskata un pirms apstiprināšanas saskaņo koordinācijas institūcijas izstrādātos vadlīniju projektus publiskas personas kapitāla daļu pārvaldības jomā;2) izvērtē koordinācijas institūcijas atzinumu par šā likuma [26.pantā](http://likumi.lv/ta/id/269907?&search=on#p26) minēto kapitālsabiedrības vidēja termiņa darbības stratēģijas projektu, ja valsts kapitāla daļu turētājs vai valsts kapitālsabiedrības padome (ja tāda ir izveidota) nepiekrīt koordinācijas institūcijas sagatavotajam atzinumam un valsts kapitāla daļu turētājs vai kapitālsabiedrības padome ir lūgusi šo jautājumu izskatīt koordinācijas institūcijas padomē;3) izskata koordinācijas institūcijas atzinumu par šā likuma [26.panta](http://likumi.lv/ta/id/269907?&search=on#p26) sestajā daļā minēto kapitālsabiedrības darījumu, ja valsts kapitāla daļu turētājs vai valsts kapitālsabiedrības padome (ja tāda ir izveidota) nepiekrīt koordinācijas institūcijas sagatavotajam atzinumam un valsts kapitāla daļu turētājs vai valsts kapitālsabiedrības padome ir lūgusi šo jautājumu izskatīt koordinācijas institūcijas padomē, un sniedz valsts kapitāla daļu turētājam vai valsts kapitālsabiedrības padomei vērtējumu par minēto atzinumu;4) sniedz priekšlikumus koordinācijas institūcijai par citiem ar publiskas personas kapitāla daļu pārvaldību saistītiem jautājumiem.Ņemot vērā, ka ar Ministru kabineta 2016.gada 16.augusta rīkojumu Nr.441 “Par Solvitas Zvidriņas pārcelšanu” ar šā gada 19.augustu Solvita Zvidriņa vairs nepilda Veselības ministrijas valsts sekretāres pienākumus un attiecīgi nevar pārstāvēt Veselības ministriju Valsts kapitālsabiedrību un valsts kapitāla daļu pārvaldības koordinācijas institūcijas padomē, Veselības ministrija ar 2016.gada 2.septembra vēstuli Nr.01-18.2/38170 darbam padomē deleģējusi Veselības ministrijas valsts sekretāra pienākumu izpildītāju Kārli Ketneru (ar 2016.gada 14.septembra Ministru kabineta rīkojumu Nr.514 iecelts – Veselības ministrijas valsts sekretāra amatā). Arī Ekonomikas ministrija 2016.gada 19.septembra vēstulē Nr.732-2-8135 lūdza mainīt esošo Ekonomikas ministrijas pārstāvi Gati Eglīti un deleģēt darbam padomē Ievu Jaunzemi – Ekonomikas ministrijas administrācijas vadītāju. Lai aktualizētu Veselības ministrijas un Ekonomikas ministrijas pārstāvniecību padomē, ar rīkojuma projektu tiek veikti grozījumi Ministru kabineta 2015.gada 7.decembra rīkojumā Nr.768 “Par valsts kapitālsabiedrību un valsts kapitāla daļu pārvaldības koordinācijas institūcijas padomes personālsastāvu”. Ņemot vērā minēto, ir nepieciešams apstiprināt izmaiņas padomes personālsastāvā, lai padome varētu turpināt pildīt tai likumā uzticētos pienākumus.  |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | Rīkojuma projektā ietvertais regulējums attiecas uz padomes funkciju izpildes nodrošināšanu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām rīkojuma projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1. | Projekta izpildē iesaistītās institūcijas | Pārresoru koordinācijas centrsVeselības ministrija, Ekonomikas ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Rīkojuma projekta izpilde paredzēta saskaņā ar padomes funkcijām un uzdevumiem.Saistībā ar rīkojuma projektu nav nepieciešams veidot jaunas vai reorganizēt, likvidēt esošās institūcijas.  |
| 3. | Cita informācija | Nav |

Anotācijas III- VI sadaļa – projekts šo jomu neskar.

Ministru prezidents Māris Kučinskis

Finanšu ministre Dana Reizniece - Ozola

Vīza:

Pārresoru koordinācijas centra vadītājs P.Vilks

19.09.2016.16:28.

603

Sarmīte Ozola

 67082815, Sarmīte.Ozola@pkc.mk.gov.lv